A4-0245/95

Ψήφισμα σχετικά με το σχέδιο του γενικού προϋπολογισμού της Ευρωπαϊκής Ένωσης για το οικονομικό έτος 1996 Τμήμα Ι - Κοινοβούλιο, παράρτημα Διαμεσολαβητής Τμήμα ΙΙ - Συμβούλιο Τμήμα IV - Δικαστήριο Τμήμα V - Ελεγκτικό Συνέδριο Τμήμα VI - Οικονομική και Κοινωνική Επιτροπή και Επιτροπή των Περιφερειών

Το Ευρωπαϊκό Κοινοβούλιο,

- έχοντας υπόψη το άρθρο 203 της Συνθήκης ΕΚ,

- έχοντας υπόψη τη διοργανική συμφωνία της 29ης Οκτωβρίου 1996 σχετικά με τη δημοσιονομική πειθαρχία και τη βελτίωση της διαδικασίας έγκρισης του προϋπολογισμού ((ΕΕ C 331 της 07.10.1993, σελ. 1)),

- έχοντας υπόψη το ψήφισμά του της 5ης Απριλίου 1995 σχετικά με τους προσανατολισμούς για τον προϋπολογισμό του 1996: Τμήμα Ι - Ευρωπαϊκό Κοινοβούλιο/Παράρτημα Διαμεσολαβητής, Τμήμα ΙΙ - Συμβούλιο, Τμήμα IV - Δικαστήριο, Τμήμα V - Ελεγκτικό Συνέδριο, Τμήμα VI - Οικονομική και Κοινωνική Επιτροπή και Επιτροπή των Περιφερειών ((ΕΕ C 109 της 01.05.1995, σελ. 49)),

- έχοντας υπόψη το ψήφισμά του της 19ης Μαΐου 1995 σχετικά με την κατάσταση προβλέψεων περί εσόδων και δαπανών του Κοινοβουλίου και του Διαμεσολαβητή για το οικονομικό έτος 1996 ((ΕΕ C 151 της 19.06.1995, σελ. 388)),

- έχοντας υπόψη το ψήφισμά του της 12ης Οκτωβρίου 1995 σχετικά με πρόταση κανονισμού του Συμβουλίου για τη θέσπιση ειδικών μέτρων που αφορούν την οριστική λήξη των καθηκόντων υπαλλήλων των Ευρωπαϊκών Κοινοτήτων με την ευκαιρία της προσχώρησης της Αυστρίας, της Σουηδίας και της Φιλανδίας (COM(95)0327 - C4-0336/95 - 95/0179(CNS)) αφ' ενός και για τη θέσπιση ειδικών μέτρων λήξης των καθηκόντων των εκτάκτων υπαλλήλων των Ευρωπαϊκών Κοινονοτήτων (COM(95)0327 - C4-0337/95 - 95/0180(CNS)) αφετέρου ((ΣΠ αυτής της ημερομηνίας, Μέρος ΙΙ, σημείο 6)),

- έχοντας υπόψη το προσχέδιο του γενικού προϋπολογισμού για το οικονομικό έτος 1996 (COM(95)0300),

- έχοντας υπόψη το σχέδιο του γενικού προϋπολογισμού για το οικονομικό έτος 1996 (C4-0300/95),

- έχοντας υπόψη την έκθεση της Επιτροπής Προϋπολογισμών και τις γνωμοδοτήσεις των λοιπών ενδιαφερομένων επιτροπών (A4-0245/95),

Ι. ΓΕΝΙΚΟ ΠΛΑΙΣΙΟ

α.Η εξέλιξη των πιστώσεων

1. υπενθυμίζει ότι, για το οικονομικό έτος 1996, στην κατηγορία 5 «διοικητικές δαπάνες» των δημοσιονομικών προοπτικών προβλέπεται ποσό ύψους 4.191 εκατ. Ecu, ήτοι αύξηση της τάξεως του 4,20% σε σχέση με το οικονομικό έτος 1995[semigr ]

2. υπογραμμίζει ότι το προσχέδιο προϋπολογισμού για το 1996 άφησε περιθώριο 59,490 εκατ. Ecu στο εσωτερικό της κατηγορίας 5[semigr ] ότι οι καταστάσεις προβλέψεων των θεσμικών οργάνων παρουσίασαν κάποια μεταβολή σε σχέση με το οικονομικό έτος 1995 εντός των ορίων μιας ψαλίδας που κυμαίνεται από - 9,45% έως +15,41%[semigr ] ότι το Συμβούλιο κατήρτισε σχέδιο προϋπολογισμού ύψους 4.022,29 εκατ. Ecu αφήνοντας έτσι περιθώριο ύψους 168,71 εκατ. Ecu[semigr ]

3. διαπιστώνει ότι το αποτέλεσμα αυτών των αποφάσεων, που προέκυψαν σε μεγάλο βαθμό από τις εργασίες για την κατάρτιση του ΣΔΠ 1/95, λαμβάνει υπόψη το ποσοστό εκτέλεσης των πιστώσεων κατά το 1994[semigr ] υπενθυμίζει τις αρχές της δημοσιονομικής λιτότητας και το κριτήριο κόστους/αποτελεσματικότητας στα οποία δεν έπαψε να είναι προσηλωμένο[semigr ]

4. θεωρεί εντούτοις ότι η απλή μείωση των πιστώσεων, στο βαθμό που δεν συνοδεύεται από μέτρα παροχής κινήτρων στον τομέα της διαχείρισης των διοικητικών δαπανών, μπορεί να μη δημιουργήσει την απαιτούμενη δυναμική για τα προσεχή έτη ή ακόμη και να περιορίσει την έκταση των αναμενομένων αποτελεσμάτων της[semigr ]

5. υπενθυμίζει ότι η παρουσίαση ενός αναλυτικού προϋπολογισμού ο οποίος να συνοδεύει τις καταστάσεις προβλέψεων των οργάνων, κατόπιν αιτήσεως του Κοινοβουλίου, προσφέρει ένα χρήσιμο μέσο ώστε να μπορούμε να εντοπίσουμε τις διάφορες δαπάνες αναλόγως του προορισμού τους[semigr ]

6. υιοθετεί ως προσέγγιση την σύσταση περιθωρίου εντός του ανωτάτου ορίου της κατηγορίας 5, προκειμένου να αντιμετωπισθούν οι δημοσιονομικές συνέπειες λόγω των διακυμάνσεων της ισοτιμίας ECU-BEF[semigr ] διαπιστώνει σχετικά μια σχετική ανάκαμψη υπέρ του Ecu[semigr ] διευκρινίζει ότι η μερική προσφυγή σε αυτό το περιθώριο δεν θα πρέπει να αποτελεί προνόμιο ενός μόνον οργάνου και, εν πάση περιπτώσει, θα πρέπει να εξυπηρετεί την πληρωμή των υποχρεώσεων που έχουν σκοπό να περιστείλουν το δημοσιονομικό βάρος των προσεχών ετών[semigr ]

7. αποφάσισε, μέσω τροπολογιών, να εγγράψει στο κεφάλαιο 100 «προσωρινές πιστώσεις», ως μισθώματα, αφενός για το Κοινοβούλιο, πίστωση ύψους 37,5 εκατ. Ecu και, αφετέρου, για το Δικαστήριο, πίστωση ύψους 60 εκατ. Ecu συμπεριλαμβανομένου και αποθεματικού ύψους 10 εκατ. Ecu που προέρχεται από το άρθρο 200 «μισθώματα»[semigr ]

β. Προσωπικό

8. διαπιστώνει ότι το Συμβούλιο, σε αντίθεση με την απόφασή του να μην εγκρίνει κανένα αίτημα αύξησης του προσωπικού, απεδέχθη αφενός τη δημιουργία 42 θέσεων για τη Γενική του Γραμματεία και, αφετέρου, 6 νέων θέσεων εκτάκτων υπαλλήλων και 22 αναβαθμίσεις για την Επιτροπή των Περιφερειών[semigr ]

9. υπογραμμίζει την ανάγκη να ακολουθηθεί μια πραγματική πολιτική διαχείρισης των ανθρωπίνων πόρων σε ισότιμη βάση για όλα τα θεσμικά όργανα, να ικανοποιηθεί το αίτημα της διαφάνειας, να υπάρξουν οι αναγκαίες εγγυήσεις ως προς την συνέχισή της, να αιτιολογείται οιοδήποτε αίτημα δημιουργίας και/ή αναβάθμισης/μετεξέλιξης θέσεων[semigr ]

10. κρίνει ότι οι δύο προτάσεις κανονισμών περί θεσπίσεως ειδικών μέτρων όσον αφορά την οριστική παύση των καθηκόντων, θα μπορούσαν να οδηγήσουν στη διατήρηση του σημερινού αριθμού υπαλλήλων των οργάνων, οποιοδήποτε δε νέο αίτημα θα πρέπει να ικανοποιείται μέσω της κινητικότητας του υπάρχοντος προσωπικού[semigr ] ζητεί από το Συμβούλιο να εγκρίνει τον κανονισμό που αφορά την πρόωρη συνταξιοδότηση[semigr ]

11. αποφάσισε, μέσω τροπολογιών, να δημιουργήσει στα αντίστοιχα τμήματα του προϋπολογισμού, επαρκή δημοσιονομική δομή και, ενόψει της έγκρισης από το Συμβούλιο των σχετικών με τα μέτρα αυτά διατάξεων, να εγγράψει πιστώσεις στο αποθεματικό με βάση το δημοσιονομικό δελτίο που συνοδεύει τις δύο προτάσεις[semigr ]

γ. Διοργανική συνεργασία

12. υπογραμμίζει ότι αυτή η διαδικασία ως προς τον προϋπολογισμό χαρακτηρίζεται όλως ιδιαιτέρως από τις εργασίες της διοργανικής ομάδας για την ορθολογικοποίηση των διοικητικών δαπανών[semigr ] ότι τα πορίσματα αυτής της ομάδας (επισυνάπτονται στο παρόν έγγραφο) εγκρίθηκαν στο πλαίσιο της συνεννόησης για τον προϋπολογισμό στις 24 Ιουλίου 1995[semigr ]

13. είναι πεπεισμένο ότι η θέσπιση μηχανισμού διοργανικής συνεργασίας θα έδινε τη δυνατότητα εφαρμογής οικονομιών κλίμακος μέσω της σταδιακής αλλαγής της νοοτροπίας σε θέματα διαχείρισης των διοικητικών δαπανών[semigr ] ότι ο εν λόγω μηχανισμός πρέπει: να είναι ενθαρρυντικός για τους διαχειριζόμενους προϋπολογισμούς διοικητικών δαπανών[semigr ] να καθιστά εύληπτη την διοργανική συνεργασία περιφρουρώντας συγχρόνως τη δημοσιονομική αυτονομία κάθε οργάνου[semigr ] να προσαρμόζεται στις πραγματικότητες του προϋπολογισμού διοικητικών δαπανών κάθε οργάνου έτσι ώστε να μπορεί η αρμόδια για τον προϋπολογισμό αρχή να τους εξετάζει με πνεύμα ισοτιμίας[semigr ] να αποφεύγονται το πρόσθετο διαχειριστικό κόστος και οι επικαλύψεις, ιδίως στο επίπεδο του προσωπικού[semigr ] να μη γίνεται κατάχρηση της ονομασίας του προϋπολογισμού ώστε να παραλλάσσεται η φύση του[semigr ] να εξασφαλίζεται η συγκρισιμότητα των δεδομένων[semigr ]

14. αποφάσισε, μέσω τροπολογιών, και αφού άκουσε τις απόψεις των άλλων οργάνων, να δημιουργήσει την κατάλληλη δημοσιονομική δομή και να μειώσει τις πιστώσεις των θέσεων εκείνων του προϋπολογισμού, η εξοικονόμηση των οποίων ήταν προφανής, και να εγγράψει κατ' αποκοπήν ποσά στο κεφάλαιο 100 «προσωρινές πιστώσεις» για δραστηριότητες όπως είναι η πρόσληψη ή η επαγγελματική επιμόρφωση, ή, τέλος, για δραστηριότητες που χρηματοδοτούν άλλες δαπάνες λειτουργίας με βάση τη σύναψη συμβάσεων με τρίτους[semigr ]

15. καλεί τα θεσμικά όργανα, αρχής γενομένης από το οικονομικό έτος 1997, κατά την παρουσίαση των προβλεπόμενων δαπανών τους και μάλιστα στον αναλυτικό προϋπολογισμό τους, να αναφέρονται στην πρόοδο που πραγματοποίησαν στους τομείς στους οποίους αφορά αυτή η συνεργασία, σε επίπεδο πιστώσεων, προσωπικού και διοικητικών πρωτοβουλιών που ανελήφθησαν[semigr ]

ΙΙ. Τμήμα Ι - Ευρωπαϊκό Κοινοβούλιο

16. κρίνει ότι ο όγκος των πιστώσεων που προβλέφθηκαν στην κατάσταση δαπανών για το 1996 είναι επαρκής ώστε να διασφαλισθεί η καλή λειτουργία του οργάνου και να επιτραπεί επιπλέον η χρηματοδότηση των νέων αιτιολογημένων αναγκών[semigr ]

17. υπενθυμίζει σχετικά τις ανάγκες που έχουν σχέση με τα επιδόματα των βουλευτών, τη διερμηνεία και τα κτήρια[semigr ] επισημαίνει εξάλλου τις εξοικονομήσεις πόρων που πρέπει να πραγματοποιηθούν σε ό,τι αφορά τις πιστώσεις του κεφαλαίου 11 «προσωπικό εν ενεργεία» καθώς και της θέσης 2000 «μισθώματα» κατόπιν της παραχώρησης του κτηρίου Ardenne στην Επιτροπή των Περιφερειών[semigr ]

18. εκφράζει τη λύπη του για το γεγονός ότι το Συμβούλιο και η Επιτροπή δεν θέλησαν να δημιουργηθεί κοινή για τα τρία όργανα υπηρεσία γλωσσομαθών νομικών[semigr ] επισημαίνει ότι το Συμβούλιο πρότεινε την υλοποίηση μιας στενής συνεργασίας σε πρακτικό επίπεδο, προκειμένου να καθησυχάσει τις ανησυχίες του Κοινοβουλίου στον τομέα αυτό[semigr ]

19. αισθάνεται, συνεπώς, την υποχρέωση να δημιουργήσει παρόμοια υπηρεσία που θα κληρονομήσει την κεκτημένη μέχρι σήμερα εμπειρία και θα εξασφαλίσει τις απαιτούμενες προϋποθέσεις προκειμένου να μπορέσει το Κοινοβούλιο να διαδραματίσει πλήρως το νομοθετικό του ρόλο[semigr ] είναι ως εκ τούτου πεπεισμένο ότι οι ανθρώπινοι πόροι που απαιτούνται για την κάλυψη όλων των γλωσσικών αναγκών αυτής της υπηρεσίας, μπορούν σε μεγάλο βαθμό να αντληθούν από την αναδιάταξη του δυναμικού των γλωσσικών υπηρεσιών και δεν απαιτούν παρά τη δημιουργία περιορισμένου αριθμού νέων θέσεων[semigr ]

20. υπογραμμίζει ωστόσο ότι είναι σκόπιμο να δημιουργηθούν οι απαραίτητοι δεσμοί μεταξύ αυτής της νέας υπηρεσίας και των άλλων υπηρεσιών του Κοινοβουλίου, ιδίως εκείνων που εμπλέκονται άμεσα στη νομοθετική διαδικασία[semigr ]

21. υπενθυμίζει ότι, κατά την έγκριση της κατάστασης προβλέψεων του 1996, δεν ενέκρινε αναβαθμίσεις θέσεων για τους εκτάκτους υπαλλήλους των πολιτικών ομάδων[semigr ] καλεί τις πολιτικές ομάδες να οργανώσουν τη διαχείριση των ανθρωπίνων πόρων τους καθιερώνοντας ένα σύστημα προγραμματισμού των σταδιοδρομιών[semigr ] αυτός ο προγραμματισμός θα πρέπει να εξασφαλίζει συγχρόνως τη διαφάνεια και την εφαρμογή ενιαίων κανόνων για όλους τους εκτάκτους υπαλλήλους των πολιτικών ομάδων και να προσφέρει μια σχετική εργασιακή ασφάλεια στο ενδιαφερόμενο προσωπικό[semigr ]

22. θεωρεί ότι οι υπόλοιπες ανάγκες θέσεων εργασίας, ιδίως δε αυτή που αφορά μία θέση βοηθού (B) στον τομέα της πληροφορικής για την Επιτροπή Ελέγχου του Προϋπολογισμού, πρέπει να καλυφθούν με αναδιάταξη[semigr ]

23. αποφάσισε, μέσω τροπολογιών:

α) τη δημιουργία μιας μόνιμης θέσης A1 για τον υπεύθυνο του Epicentre, με την εγγραφή των απαιτουμένων πιστώσεων στο κεφάλαιο 100[semigr ] η αποδέσμευση των πιστώσεων αυτών θα εξαρτηθεί από:

- τη δημιουργία ενός αποτελεσματικού συστήματος διοργανικής συνεργασίας[semigr ]

- την παρουσίαση από τις αρμόδιες υπηρεσίες μιας σαφούς και τεκμηριωμένης θέσεως για το Epicentre[semigr ]

β) τη δημιουργία 7 θέσεων LA7 για την υπηρεσία γλωσσομαθών νομικών με την εγγραφή των αντίστοιχων πιστώσεων στο κεφάλαιο 100[semigr ] σημειώνει ότι η αποδέσμευση των πιστώσεων αυτών εξαρτάται από τη διοργανική συνεργασία[semigr ]

γ) τη δημιουργία 2 μόνιμων θέσεων LA3 για τη Διεύθυνση Διερμηνείας (φινλανδικό και σουηδικό τμήμα)[semigr ] καλεί τη διοίκηση να προχωρήσει στην πλήρωση των δύο αυτών θέσεων εντός του οικονομικού έτους 1996[semigr ]

δ) τις ακόλουθες αναβαθμίσεις θέσεων εκτάκτων υπαλλήλων για τις πολιτικές ομάδες: 1 A5 σε A4, 4 A6 σε A5, 2 A7 σε A6, 3 B2 σε B1, 2 B3 σε B2, 4 B4 σε B3, 5 B5 σε B4, 7 C2 σε C1, 3 C3 σε C2, 13 C5 σε C4[semigr ]

24. ενέγραψε στη θέση 2232 «Μίσθωση μεταφορικών μέσων» ποσό ύψους 0,200 εκατ. Ecu και στο κεφάλαιο 100 υπέρ της ίδιας θέσης ποσό ύψους 0,200 εκατ. ECU[semigr ] αναθέτει στο Γενικό του Γραμματέα να υποβάλει έκθεση σχετικά με τους όρους σύναψης των συμβάσεων με τρίτους για τη μίσθωση αυτοκινήτων, ταξί, λεωφορείων και φορτηγών με ή χωρίς οδηγό[semigr ]

στο κεφάλαιο 100:

α) στο άρθρο 106 «Αποζημιώσεις γραμματείας των βουλευτών του οργάνου» κατ' αποκοπήν ποσό ύψους 5,241 εκατ. Ecu[semigr ] αναθέτει στους Κοσμήτορες να προτείνουν τους όρους λειτουργίας ενός λειτουργικού συστήματος που να διασφαλίζει την άμεση καταβολή, σε σχέση με την κάλυψη των εξόδων των μελών, των αποδοχών των βοηθών τους[semigr ] αναθέτει στα ενδιαφερόμενα μέρη - Προεδρείο, Κοσμήτορες, Επιτροπή Προϋπολογισμών - να συναντηθούν το αργότερο μέχρι τις 30 Νοεμβρίου 1995 προκειμένου να εξεύρουν δίκαιη λύση στο πρόβλημα των βοηθών των βουλευτών πρίν από την ψήφιση του προϋπολογισμού 1996[semigr ]

β) στη θέση 1033 «Καθεστώς εθελουσίας σύνταξης των βουλευτών» ποσό ύψους 2,530 εκατ. Ecu που αντιστοιχεί στην αναλογία 1/3 : 2/3 εν αναμονή των αποτελεσμάτων ενός λογιστικού ελέγχου σχετικά με την προέλευση του διαπιστωμένου ελλείμματος, προβλέψεων για το μέλλον και μιας ανεξάρτητης επαλήθευσης των αναλογιστικών υπολογισμών αυτού του κονδυλίου[semigr ]

γ) στη θέση 1870 «Διερμηνείς ελεύθεροι συνεργάτες» ποσό ύψους 3,5 εκατ. Ecu εν αναμονή των πορισμάτων της έκθεσης του Προεδρείου σε αυτόν τον τομέα[semigr ]

25. Eπαναλαμβάνει την προσήλωσή του στο ζήτημα της οικονομικής αυστηρότητας και υπογραμμίζει την ανάγκη να του χορηγηθούν τα κατάλληλα διοικητικά μέσα για την τήρηση του χρονοδιαγράμματος των εργασιών του.

ΙΙΙ. Τμήμα IV - Δικαστήριο

26. υπενθυμίζει ότι το Δικαστήριο, στην κατάσταση προβλεπομένων δαπανών του, είχε ζητήσει τη δημιουργία 21 νέων θέσεων και την αναβάθμιση 110[semigr ] επισημαίνει ωστόσο ότι αυτά τα αιτήματα δεν συνοδεύονταν από έκθεση σχετικά με την πολιτική επί του προσωπικού[semigr ]

27. αποφάσισε, μέσω τροπολογιών, τον περιορισμό της κατ' αποκοπήν μείωσης από 6,5% σε 4,5% στις πιστώσεις που αφορούν το εν ενεργεία προσωπικό, τη δημιουργία τριών θέσεων Α6 για εκτάκτους υπαλλήλους και την αναβάθμιση 2 Β4 σε Β3, 1 C2 σε C1, 1 C3 σε C2, 2 D3 σε D2 για μονίμους υπαλλήλους[semigr ]

28. διαπιστώνει ότι η αύξηση των πιστώσεων για τις δαπάνες λειτουργίας, σε σχέση με το οικονομικό έτος 1995, απορροφάται ουσιαστικά από εκείνη των πιστώσεων του κεφαλαίου 20 «κτήρια» και ότι οι πιστώσεις για τα άλλα κεφάλαια ορίζονται σε σαφώς κατώτερο επίπεδο από εκείνο του 1995[semigr ] υπογραμμίζει ότι αυτή η κατάσταση, αναπροσαρμοσμένη λόγω της διεύρυνσης, θα πρέπει να διορθωθεί για ορισμένες θέσεις του προϋπολογισμού λαμβάνοντας βεβαίως υπόψη το σωρευτικό ποσοστό αύξησης από το 1994 και εφεξής[semigr ]

29. αποφάσισε, μέσω τροπολογιών, την ενίσχυση των εξής θέσεων: άρθρο 255 «διάφορα έξοδα διοργάνωσης και συμμετοχής σε διαλέξεις, συνέδρια και συνεδριάσεις», άρθρο 205 «ασφάλεια και επίβλεψη κτηρίων», άρθρο 203 «καθαρισμός και συντήρηση», θέση 2200 «αρχικός εξοπλισμός υλικού και τεχνικές εγκαταστάσεις», άρθρο 230 «γραφική ύλη και είδη γραφείου», θέση 2351 «στολές υπηρεσίας και ενδύματα εργασίας» και άρθρο 241 «τηλέφωνα»[semigr ]

IV. Τμήμα V - Ελεγκτικό Συνέδριο

30. κρίνει ότι ο όγκος των πιστώσεων, ιδίως στον τομέα των διαφόρων δαπανών διοικητικής λειτουργίας, επαρκεί ώστε να εξασφαλίσει την καλή λειτουργία του οργάνου και να του επιτρέψει να εκπληρώσει τα καθήκοντά του ελέγχου της κανονικότητας και της καλής δημοσιονομικής διαχείρισης[semigr ]

31. υπογραμμίζει την ανάγκη να δοθεί δημοσιονομική κάλυψη για τον μη συμπιεζόμενο αριθμό θέσεων που αμείβονται πράγματι επί 12 μήνες και να εξασφαλισθεί κατά συνέπεια ένας όγκος πιστώσεων που θα επιτρέπει την επαρκή αξιοποίηση του αριθμού των θέσεων που εγκρίθηκαν στο οργανόγραμμα[semigr ]

32. αποφάσισε, μέσω τροπολογιών, τον περιορισμό της κατ' αποκοπήν μείωσης από 7% σε 3,5% στις πιστώσεις που αφορούν το εν ενεργεία προσωπικό[semigr ]

V. Τμήμα VI

α.Οικονομική και Κοινωνική Επιτροπή

33. υπενθυμίζει τη θέση που έλαβε για θέματα διαχείρισης των ανθρωπίνων πόρων και, ειδικότερα, τον στόχο ενός οργανογράμματος δομημένου κατά τέτοιον τρόπο ώστε να ικανοποιεί το διπλό αίτημα για διαφάνεια αφενός και για κάλυψη λειτουργικών αναγκών της ΟΚΕ αφετέρου[semigr ] επισημαίνει ότι οποιαδήποτε απόφαση της Ανωτάτης για τους Διορισμούς Αρχής η οποία θα λαμβανόταν σε αντίθεση με την προβληματική αυτή, θα πρέπει να έχει ως γνώμονα το συμφέρον της υπηρεσίας και να αιτιολογείται βάσει του κριτηρίου κόστους/αποτελεσματικότητας[semigr ]

34. αποφάσισε, μέσω τροπολογιών, την αναβάθμιση 2 θέσεων μονίμων υπαλλήλων Α7 σε Α6 και μιας θέσης μονίμου υπαλλήλου Α6 σε Α5 και τη διευκρίνιση στο οργανόγραμμα του καθεστώτος των θέσεων, συμπεριλαμβανομένων των θέσεων εκτάκτων υπαλλήλων που τίθενται στη διάθεση της Προεδρίας και των ομάδων Ι, ΙΙ και ΙΙΙ[semigr ]

35. κρίνει ότι ο όγκος των πιστώσεων για τις δαπάνες λειτουργίας είναι δυνατόν να καλύψει σχεδόν τις λειτουργικές ανάγκες της ΟΚΕ[semigr ] απαιτείται μια περιορισμένη ενίσχυση, συνολικού ποσού ύψους 74.300 Ecu, με βάση εκτενέστερες διευκρινίσεις που δόθηκαν στους τομείς των μελετών, των δημοσιεύσεων και των υποτροφιών[semigr ]

36. αποφάσισε, μέσω τροπολογιών, την εγγραφή πίστωσης 35.000 Ecu στο άρθρο Α- 260, 30.000 Ecu στη θέση Α-2710 και 9.300 Ecu στη θέση Α-2940[semigr ]

β. Επιτροπή των Περιφερειών

37. θεωρεί ότι είναι απαραίτητο να υπενθυμίσει τον προβληματισμό του στο πλαίσιο του προϋπολογισμού του 1995 συμπεριλαμβανομένου του ΣΔΠ 1/95 και, ειδικότερα, τη μέριμνά του να εξασφαλίσει σε αυτό το νέο συμβουλευτικό όργανο τα απαιτούμενα μέσα τόσο σε ανθρώπινους πόρους όσο και σε υποδομές[semigr ]

38. προσυπογράφει τη δημιουργία, εκ μέρους του Συμβουλίου, 6 θέσεων εκτάκτων υπαλλήλων Α7 η οποία πρέπει να επιτρέψει την οργάνωση των εργασιών κατά πολιτικό συνασπισμό[semigr ] υπενθυμίζει εξάλλου ότι έχει προτεραιότητα η οργάνωση κατά πολιτικούς συνασπισμούς στο μέτρο που υπερβαίνει οποιαδήποτε άλλη μορφή σύμπραξης, καθώς και ότι η σπουδαιότητα των πολιτικών κομμάτων σε ευρωπαϊκό επίπεδο αποσαφηνίζεται από το άρθρο 138Α της Συνθήκης[semigr ]

39. κρίνει ότι ο όγκος των πιστώσεων για τις δαπάνες διοικητικής λειτουργίας μπορεί να ικανοποιήσει σχεδόν τις λειτουργικές ανάγκες της Επιτροπής των Περιφερειών[semigr ] ότι απαιτείται περιορισμένη ενίσχυση με συνολικό ποσό ύψους 30.000 Ecu στη βάση εκτενέστερων διευκρινίσεων που δόθηκαν στους τομείς των μελετών, των συνεδριάσεων, των μετακλήσεων και των εξόδων αποστολών[semigr ]

40. αποφάσισε, μέσω τροπολογιών, την εγγραφή πίστωσης ύψους 5.000 Ecu στο άρθρο Β-260, 15.000 Ecu στο άρθρο Β-255 και 10.000 Ecu στο άρθρο Β-130[semigr ]

γ. Κοινή οργανωτική δομή

41. υπενθυμίζει ότι το Συμβούλιο ενέγραψε ποσό ύψους 300.000 Ecu στο άρθρο C- 200 «μισθώματα» προβλέποντας πιθανό μίσθωμα για την ενοικίαση αιθουσών συνεδριάσεων στους χώρους του Ευρωπαϊκού Κοινοβουλίου[semigr ]

42. υπενθυμίζει σχετικά την ευνοϊκή του απόφαση ως προς την πρόταση μεταφοράς πιστώσεων αριθ. 28/95 που επιτρέπει στην Επιτροπή των Περιφερειών να εκμισθώσει το κτήριο «Ardenne»[semigr ] σημειώνει εξάλλου ότι, με πνεύμα διοργανικής συνεργασίας, το Προεδρείο του, στη συνεδρίασή του της 19ης Σεπτεμβρίου 1995, αποφάσισε τη διάθεση αιθουσών συνεδριάσεων στο κτήριο D1 υπέρ της Επιτροπής των Περιφερειών[semigr ] ότι η Επιτροπή των Περιφερειών θα πληρώσει, για αυτή τη χρήση, κατ' αποκοπήν τιμή ημερησίως και κατά συνεδρίαση[semigr ]

43. καλεί ως εκ τούτου την Επιτροπή των Περιφερειών να του διαβιβάσει σε εύθετο χρονικό διάστημα το χρονοδιάγραμμα των εργασιών της για το 1996, έτσι ώστε να καταρτισθεί πρόγραμμα κράτησης των αιθουσών το οποίο θα διευκολύνει την διαχείριση των αναγκών και θα αποτρέψει τυχόν διπλές κρατήσεις[semigr ]

44. αποφάσισε, μέσω τροπολογιών, τη δημιουργία του άρθρου C-206 «έξοδα που συνδέονται με συνεδριάσεις στους χώρους άλλων οργάνων» με πίστωση 97.000 Ecu, την αναπροσαρμογή των πιστώσεων του άρθρου C-200 «μισθώματα» σε 5,628 εκατ. Ecu και, κατά συνέπεια, την κατάργηση της περιττής πλέον πίστωσης των 300.000 Ecu που είχαν εγγραφεί στο αποθεματικό[semigr ]

45. συμφωνεί με την πρόθεση του Συμβουλίου να προωθήσει την καλύτερη διαχείριση των ανθρωπίνων πόρων ευνοώντας, μεταξύ άλλων, μια μεγαλύτερη κινητικότητα μεταξύ των τριών ενοτήτων[semigr ] διευκρινίζει ωστόσο ότι αυτή η προσέγγιση δεν πρέπει να καταστεί πηγή διενέξεων μεταξύ των δύο Ανωτάτων για τους Διορισμούς Αρχών (ΟΚΕ και Επιτροπή των Περιφερειών), ούτε να δημιουργήσει σύγχυση στο ενδιαφερόμενο προσωπικό[semigr ] καλεί επομένως τα δύο ενδιαφερόμενα όργανα να λάβουν υπόψη τους τα πορίσματα σχετικά με την ορθολογικοποίηση των διοικητικών δαπανών και ιδίως εκείνων που αφορούν στη διαχείριση των ανθρωπίνων πόρων[semigr ]

46. αποφάσισε, μέσω τροπολογιών, τη δημιουργία 2 θέσεων Β5 και 3 θέσεων C5 μονίμων υπαλλήλων ως στήριξη για τις ανάγκες του νέου κτηρίου «Ardenne», καθώς και την αναβάθμιση 3 θέσεων LA5 σε LA4, 5 θέσεων LA7 σε LA6, 2 θέσεων C3 σε C2 και 3 θέσεων C5 σε C4 μονίμων υπαλλήλων[semigr ]

VI. Σύνολο των θεσμικών οργάνων

47. διαπιστώνει ότι η διαδικασία κατάρτισης των προϋπολογισμών διοικητικής λειτουργίας άλλων οργάνων πλην της Επιτροπής, αποκαλύπτει συνεχώς και περισσότερο τη σύγκλιση των προσεγγίσεων των δύο σκελών της αρμόδιας για τον προϋπολογισμό αρχής[semigr ] αυτή η σύγκλιση, η οποία βελτιστοποιείται μέσω διοργανικής συνεργασίας, γίνεται εμπράκτως αντιληπτή στην εξοικονόμηση μιας ανάγνωσης του σχεδίου προϋπολογισμού με την καθιέρωση του αναλυτικού προϋπολογισμού[semigr ]

48. κρίνει ως εκ τούτου ότι το παρόν οικονομικό έτος θα πρέπει να συμπληρωθεί έτσι ώστε να επαληθευθούν οι συνθήκες επίτευξης των στόχων που είχαν ορισθεί κατά την έγκριση του προϋπολογισμού[semigr ] κατά συνέπεια αναθέτει στην αρμόδια επιτροπή του να θεσπίσει κατάλληλη διαδικασία, αρχής γενομένης από τη διαδικασία χορήγησης απαλλαγής για το οικονομικό έτος 1994, προκειμένου να εξετάζεται η εκτέλεση του προϋπολογισμού στα Τμήματα IV, V, VI[semigr ]

49. επισημαίνει εξάλλου ότι κάθε σκέλος της αρμόδιας για τον προϋπολογισμό αρχής, στο πλαίσιο των εργασιών της, απευθύνεται στα ενδιαφερόμενα όργανα για τυχόν συμπληρωματικές πληροφορίες[semigr ] δεν βλέπει ως εκ τούτου κανένα πρόβλημα ως προς το να διασφαλισθεί η αμοιβαία ανταλλαγή συμπληρωματικών πληροφοριών που λαμβάνονται με σκοπό να αποφεύγονται οι επικαλύψεις[semigr ] καλεί ως εκ τούτου το Συμβούλιο να υιοθετήσει αυτή την πρόταση[semigr ]

50. διαπιστώνει ότι το σχέδιο προϋπολογισμού στο μέρος «δαπάνες διοικητικής λειτουργίας» (για όλα τα όργανα), με τις ανωτέρω τροποποιήσεις, αφήνει περιθώριο ύψους 61.408.000 Ecu εντός της κατηγορίας 5 «διοικητικές δαπάνες»[semigr ]

* * *

51. αναθέτει στον Πρόεδρό του να διαβιβάσει το παρόν ψήφισμα στα ενδιαφερόμενα θεσμικά και άλλα κοινοτικά όργανα.

ΠΑΡΑΡΤΗΜΑΣΥΜΠΕΡΑΣΜΑΤΑ ΣΧΕΤΙΚΑ ΜΕ ΤΟΝ ΕΞΟΡΘΟΛΟΓΙΣΜΟ ΤΩΝ ΔΙΟΙΚΗΤΙΚΩΝ ΔΑΠΑΝΩΝ1. ΥΠΟΒΟΛΗ ΑΙΤΗΣΕΩΝ ΓΙΑ ΝΕΕΣ ΘΕΣΕΙΣ ΑΠΑΣΧΟΛΗΣΗΣΠρος υποστήριξη των αιτήσεων για νέες θέσεις απασχόλησης, θα κοινοποιείται στην αρμόδια για τον προϋπολογισμό αρχή έγγραφο του τύπου του «Οδηγού των υπηρεσιών» (κατά περίπτωση, στην τελική του μορφή ή σε αποσπάσματα που αντιστοιχούν σε ορισμένες δραστηριότητες). Το έγγραφο θα περιλαμβάνει την περιγραφή των καθηκόντων σε κάθε διοικητική μονάδα και την κατανομή του προσωπικού της ανά κατηγορία.

2. ΚΑΛΥΨΗ ΤΟΥ ΠΙΝΑΚΑ ΠΡΟΣΩΠΙΚΟΥα. Η αιτιολόγηση των αιτήσεων για θέσεις απασχόλησης θα περιλαμβάνει πίνακα σχετικό με την κατάσταση κάλυψης του πίνακα προσωπικού καθώς και πίνακα με την κατάσταση των αμειβόμενων θέσεων[semigr ] οι πίνακες αυτοί θα ενημερώνονται καθ' όλη τη διάρκεια της διαδικασίας του προϋπολογισμού,

β. Οι έννοιες της κενής θέσης/καλυμμένης θέσης θα πρέπει να αποτελέσουν αντικείμενο ενιαίου ορισμού: μια θέση είναι καλυμμένη από τη στιγμή κατά την οποία προσδιορίζεται ένας υποψήφιος ο οποίος λαμβάνει προσφορά εργασίας για να καταλάβει τη θέση.

3. ΕΣΩΤΕΡΙΚΗ ΑΝΑΔΙΑΤΑΞΗα. Με τα δημοσιονομικά έγγραφα που συνοδεύουν τις αιτήσεις για νέες θέσεις απασχόλησης για το οικονομικό έτος ν, η αρμόδια για τον προϋπολογισμό αρχή πρέπει να είναι σε θέση να εκτιμήσει τον αντίκτυπο των ενδεχόμενων αλλαγών στις προτεραιότητες («θετικές» ή «αρνητικές») επί της κατανομής των ανθρωπίνων πόρων κατά το δημοσιονομικό έτος ν.

β. Η ευρύτερη μηχανοργάνωση των υπηρεσιών πρέπει να επιτρέψει προσαρμογές, ιδίως υπό τη μορφή αναδιατάξεων σε ορισμένες κατηγορίες προσωπικού. Πρέπει επίσης να είναι δυνατό να διορθωθεί, ειδικότερα για την κατηγορία C, το ποσοστό των βοηθών υπαλλήλων (επιφορτισμένων π.χ. με λογιστικές εργασίες σε ορισμένα όργανα) σε σχέση με το ποσοστό των γραμματέων.

4. ΔΕΙΚΤΕΣ ΚΙΝΗΤΙΚΟΤΗΤΑΣΚάθε όργανο:

α. καταρτίζει πίνακα στατιστικών στοιχείων σχετικά με την κινητικότητα, τα οποία στηρίζονται σε κοινό ορισμό,

β. μεριμνά, σε περίπτωση διοργανικής δημοσίευσης προκήρυξης κενής θέσης, ώστε να τηρείται η κανονική προθεσμία υποβολής υποψηφιοτήτων,

γ. αποφεύγει να προσλαμβάνει προσωπικό από άλλα όργανα προσφέροντας προαγωγή σε βαθμό στους υποψήφιους που δεν έχουν την απαιτούμενη αρχαιότητα.

5. ΔΗΜΟΣΙΟΝΟΜΙΚΕΣ ΑΠΑΙΤΗΣΕΙΣ ΚΑΙ ΝΕΕΣ ΘΕΣΕΙΣ ΑΠΑΣΧΟΛΗΣΗΣα. Τα τρία όργανα αποδέχτηκαν την αρχή της δημοσιονομικής κάλυψης των νέων θέσεων απασχόλησης για 6 μήνες,

β. κάθε όργανο θα επισυνάπτει στην αίτησή του προϋπολογισμό του κόστους για ένα πλήρες έτος υπό κανονικές συνθήκες, για τις νέες θέσεις απασχόλησης που ζητούνται.

6. ΔΙΟΡΓΑΝΩΣΗ ΔΙΑΓΩΝΙΣΜΩΝα. Η διοργάνωση γενικών διαγωνισμών επί διοργανικής βάσης θα πρέπει να γίνει γενικός κανόνας και να μην επιδέχεται εξαίρεση παρά μόνο για περιπτώσεις δεόντως αιτιολογημένες από τις λειτουργικές ανάγκες. Με συμφωνία μεταξύ των οργάνων θα πρέπει να τεθούν σε λειτουργία αντίστοιχοι οργανωτικοί μηχανισμοί, συμπεριλαμβανομένων και των θεμάτων που αφορούν την εκπροσώπηση του προσωπικού.

β. Οι αρμόδιοι για τις προσλήψεις στα όργανα πρέπει να συσκέπτονται τακτικά για να προγραμματίζουν τις ανάγκες τους ως προς τις από κοινού προσλήψεις προσωπικού, και για να καταρτίζουν:

- κατάλογο των διαγωνισμών που πρέπει να διοργανωθούν από κοινού από δύο ή περισσότερα όργανα,

- κατάλογο των διαγωνισμών που πρέπει να διοργανωθούν κατ' εξαίρεση από ένα συγκεκριμένο όργανο, λαμβάνοντας υπόψη τις δεόντως αιτιολογημένες ειδικές λειτουργικές ανάγκες του,

- τους τρόπους εκμετάλλευσης των καταλόγων επιτυχόντων.

γ. Ακόμα και στην περίπτωση που ένας διαγωνισμός δεν έχει διοργανωθεί επί διοργανικής βάσης, μπορεί να επιτευχθεί συνεργασία

- ως προς την υλική οργάνωση (διάθεση αιθουσών κλπ.),

- ως προς την από κοινού εκμετάλλευση του καταλόγου επιτυχόντων (με κώδικα δεοντολογίας για την κοινοποίηση του καταλόγου αυτού και την πρόσβαση στο περιεχόμενό του).

δ. Προς χάρη της ισοδυναμίας των οργάνων κατά τη διάρκεια της διαδικασίας πρόσληψης,τίθεται ως αρχή για όλα τα όργανα ότι η πρόσληψη πραγματοποιείται στον πρώτο βαθμό κάθε κατηγορίας.

Η πρόσληψη προσωπικού στους βασικούς βαθμούς (Α 7/8, LA 7/8, B5, C5 και D3) θα πραγματοποιείται συνεπώς εφεξής κατ' αρχήν με διοργανικούς διαγωνισμούς.

7. ΓΛΩΣΣΙΚΗ ΕΠΙΜΟΡΦΩΣΗΛουξεμβούργο

α. πρέπει να παγιωθεί το νέο σύστημα που ισχύει στο Λουξεμβούργο,

β. το Κοινοβούλιο (όργανο υπεύθυνο για τη διαχείριση στο Λουξεμβούργο) θα υποβάλει έκθεση στις αρχές του έτους 1996 για τις περιστολές δαπανών που πραγματοποιούνται με αυτόν τον τρόπο,

Βρυξέλλεςγ. σύσφιγξη της συνεργασίας: τα όργανα θα καταγράψουν όλες τις περιπτώσεις «διπλής χρήσεως» στα μαθήματα επιμόρφωσης που οργανώνονται από κάθε όργανο, και θα καταρτίσουν πρόγραμμα κοινών μαθημάτων για τον κύκλο που αρχίζει τον Οκτώβριο 1996,

δ. η διοικητική διαχείριση της γλωσσικής επιμόρφωσης πρέπει να οργανωθεί από κοινού και να εξασφαλίζεται από ένα όργανο (οικονομίες κλίμακος, συγκέντρωση του αναγκαίου προσωπικού). Στην πράξη, τα μαθήματα επιμόρφωσης μπορούν να διεξάγονται αδιακρίτως στους χώρους του ενός ή του άλλου οργάνου,

ε. συμβασιακό καθεστώς του διδακτικού προσωπικού

i. Η αρχή να τίθεται υπό καθεστώς ανταγωνισμού η παροχή των υπηρεσιών εγκρίνεται. Όλες οι παράμετροι της εφαρμογής αυτής της αρχής και ο προγραμματισμός θα εξεταστούν από κοινού από τα όργανα,

ii. στο πλαίσιο αυτό, θα γίνει νομική ανάλυση των συμβατικών διατάξεων που συνδέουν τα όργανα με το διδακτικό προσωπικό για να επισημανθούν τα δικαιώματα που πρέπει να τηρούνται και να προσδιοριστούν τα μέτρα προγραμματισμού που αποβλέπουν ειδικότερα στην εξασφάλιση της ποιότητας της παροχής υπηρεσιών και τις αναγκαίες μεταβατικές διατάξεις,

iii. η πρώτη φάση, που αποτελείται από την κοινή διοργάνωση γλωσσικών μαθημάτων, θα αρχίσει να ισχύει τον Οκτώβριο 1996.

8. ΓΕΝΙΚΗ ΕΠΙΜΟΡΦΩΣΗα. Τα όργανα καλούνται να καθορίσουν τα μέσα που θα τους επιτρέψουν την επαλήθευση της ορθής χρήσης των ενεργειών επιμόρφωσης ανάλογα με τις λειτουργικές ανάγκες των οργάνων.

β. Όπως και για τη γλωσσική επιμόρφωση, πρέπει να οργανωθεί κατ' αρχήν η συνεργασία και να απαλειφθούν οι περιπτώσεις «διπλής χρήσης». Θα καταρτιστεί κοινό πρόγραμμα μαθημάτων σε όλα τα όργανα για τις Βρυξέλλες και το Λουξεμβούργο, προκειμένου να τεθεί σε εφαρμογή ήδη από το πρώτο εξάμηνο του 1996, λαμβάνοντας υπόψη και την παρουσία ενός σημαντικού τμήματος του προσωπικού του Κοινοβουλίου στο Στρασβούργο κατά τη διάρκεια των συνόδων.

γ. Οι ανακοινώσεις της διοργάνωσης των κύκλων επιμόρφωσης θα γίνονταν αρκετά ενωρίς σε όλα τα όργανα, ώστε να μπορούν οι ενδιαφερόμενοι να εγγραφούν εγκαίρως.

9. ΣΧΕΔΙΑΣΜΟΣ ΤΩΝ ΑΝΑΓΚΩΝ ΚΑΙ ΜΕΘΟΔΟΙ ΧΡΗΜΑΤΟΔΟΤΗΣΗΣα. Για να προετοιμαστεί η αναθεώρηση κατά το 1996 των δαπανών του κεφαλαίου 5 των δημοσιονομικών προοπτικών (συμπεράσματα των τριμερών διαβουλεύσεων της 25ης Νοεμβρίου 1994), πρέπει να εξεταστεί η εκτίμηση των αναγκών σε όλα τα όργανα και οι ρεαλιστικές προοπτικές χρηματοδότησης.

β. Προς το σκοπό αυτό και για να επιτευχθούν αμέσως οικονομίες κλίμακος, προτείνεται να ζητηθεί από την τριμερή συνδιάσκεψη να δώσει στις 30 Ιουνίου 1995 εντολή προς μια διοργανική ομάδα εργασίας :

i. να εκτιμήσει τις ανάγκες σε ακίνητα των διαφόρων οργάνων μέχρι το 1999 (τελευταίο έτος των τρεχουσών δημοσιονομικών προοπτικών),

ii. να μελετήσει τις διάφορες εναλλακτικές λύσεις που προβλέπονται για τη χρηματοδότησή τους,

iii. να αιτιολογήσει τις προτάσεις τους με ανάλυση του σχετικού κόστους της κάθε δυνατότητας.

γ. Συνεργασία μεταξύ των Γενικών Γραμματειών των οργάνων θα πρέπει να καταλήξει ώστε, τόσο στις Βρυξέλλες όσο και στο Λουξεμβούργο και το Στρασβούργο, να εξασφαλίζεται προγραμματισμός που θα οδηγεί στη βέλτιστη χρήση των εξοπλισμένων αιθουσών για συνεδριάσεις.

10. ΚΑΘΑΡΙΣΜΟΣ, ΣΥΝΤΗΡΗΣΗ ΚΑΙ ΦΥΛΑΞΗΝα εξασφαλιστεί απόλυτη διαφάνεια μεταξύ των οργάνων σχετικά με τους όρους που επιτυγχάνει το καθένα για τους διαφόρους τύπους συμβάσεων[semigr ] θα τεθεί σε λειτουργία ένας μηχανισμός αμοιβαίας ενημέρωσης,

11. ΒΡΕΦΟΝΗΠΙΑΚΟΙ ΣΤΑΘΜΟΙα. Έχει επιτευχθεί σημαντικός βαθμός διοργανικής συνεργασίας στον τομέα αυτό και η συνεργασία αυτή θα πρέπει να παγιωθεί.

β. Οι απαιτήσεις της αρμόδιας για τους διορισμούς αρχής για την οικονομική συμμετοχή των χρηστών ικανοποιήθηκαν[semigr ] αποφασίστηκε η εναρμόνιση μεταξύ Βρυξελλών και Λουξεμβούργου των κλιμάκων συμμετοχής των γονέων, γεγονός για το οποίο απαιτήθηκε μια ενέργεια επιταχυμένης ανάκτησης στις Βρυξέλλες.

γ. Για να τηρηθούν οι ποιοτικές απαιτήσεις παροχής υπηρεσιών, αναζητήθηκαν οι λιγότερο δαπανηρές μορφές διαχείρισης:

i. στους βρεφονηπιακούς σταθμούς με άμεση διαχείριση, με τη σταδιακή αντικατάσταση του μόνιμου προσωπικού από προσωπικό με συμβάσεις ιδιωτικού δικαίου,

ii. στους νέους βρεφονηπιακούς σταθμούς των Βρυξελλών (EASTMAN και CLOVIS), με την επιλογή της μορφής υπεργολαβίας (διεθνής διαγωνισμός για τον βρεφονηπιακό σταθμό CLOVIS),

iii. στο Λουξεμβούργο, με την ενοικίαση θέσεων σε ιδιωτικούς βρεφονηπιακούς σταθμούς.

12. ΠΛΗΡΟΦΟΡΙΚΗα. Προτείνεται να ανατεθεί στη διοργανική επιτροπή πληροφορικής να παίξει το ρόλο μόνιμου επιτηρητή των πρακτικών που ακολουθούνται. Θα έχει την αρμοδιότητα να προτείνει την ανάπτυξη κοινών εφαρμογών στον τομέα της πληροφορικής.

β. Θα πρέπει ειδικότερα να συνεχιστεί η ήδη υφιστάμενη συνεργασία και μάλιστα να ενταθεί στους ακόλουθους τομείς:

- μισθοδοσία,

- αναπαραγωγή των εγγράφων του προϋπολογισμού,

- αναπαραγωγή και διεκπεραίωση των αποκομμάτων του τύπου,

- διαδικασία διαγωνισμών,

- μετάφραση,

- αναπαραγωγή και διαβίβαση εγγράφων στο πλαίσιο της διοργανικής νομοθετικής διαδικασίας.

13. ΔΙΑΧΕΙΡΙΣΗ ΤΟΥ ΕΞΟΠΛΙΣΜΟΥ ΠΛΗΡΟΦΟΡΙΚΗΣα. Πρέπει να ενισχυθεί ο εκ των προτέρων συντονισμός κάθε αγοράς εξοπλισμού πληροφορικής προκειμένου να οδηγηθούμε προς μια πραγματικά διοργανική διαδικασία, χωρίς εντούτοις αυτό να συνεπάγεται επιμήκυνση των διαδικασιών απόκτησης του υλικού.

β. Για να αξιολογηθούν τα οφέλη και οι ενδεχόμενες δυσκολίες που συνδέονται με μια κοινή διαδικασία αγορών, τα όργανα καλούνται να θέσουν σε εφαρμογή ένα πιλοτικό σχέδιο. Η διοργανική επιτροπή πληροφορικής αναλαμβάνει να προσδιορίσει τον τύπο υλικού που είναι ο πλέον κατάλληλος για αυτή την πειραματική εφαρμογή.

γ. Για να επιτευχθούν οι καλύτερες συνθήκες συντήρησης, τα όργανα καλούνται να κινήσουν διαδικασία κοινής διαπραγμάτευσης με ορισμένους προμηθευτές.

δ. Στο πλαίσιο της αναθεώρησης των κανόνων διαχείρισης του υλικού, τα όργανα καλούνται να προβούν κατά τη διάρκεια του 1996 σε εναρμόνιση της κανονιστικής ρύθμισης. Ειδικότερα, πρέπει να καθοριστούν κοινά κριτήρια σχετικά με τη διάρκεια ζωής του εξοπλισμού και τις προϋποθέσεις απόσυρσής του.

ε. Με την προοπτική κοινής προσέγγισης όσον αφορά την επισήμανση του υλικού, τα όργανα θα προβούν σε αμοιβαία ανταλλαγή των εμπειριών τους ως προς τη χρησιμοποίηση συστημάτων γραμμωτού κώδικα με οπτική ανάγνωση.

14. ΕΝΑΡΜΟΝΙΣΗ ΤΩΝ ΥΠΟΔΟΜΩΝΤα όργανα θα βελτιώσουν τις κοινές υποδομές τους στον τομέα των επικοινωνιών, συνεχίζοντας τις προσπάθειες που έχουν ξεκινήσει στο πλαίσιο του προγράμματος INSIS,έτσι ώστε να μειωθούν παράλληλα και οι δαπάνες επιμόρφωσης.

15. ΟΡΓΑΝΙΣΜΟΙα. Ενθαρρύνονται οι πρωτοβουλίες που έχουν ήδη αναληφθεί από τους οργανισμούς για να ανατεθούν, έναντι τιμολόγησης, στις υπηρεσίες της Επιτροπής ορισμένες εργασίες διοικητικής διαχείρισης για λογαριασμό τους (μισθοδοσία, υπολογισμός ατομικών δικαιωμάτων). Πρέπει να συνεχιστούν οι προσπάθειες αυτές για να ευνοηθεί η συνεργασία, η οποία, με την αποφυγή των διπλών χρήσεων, αποτελεί πηγή οικονομιών.

β. Οι οργανισμοί θα κληθούν να λαμβάνουν υπόψη κατά την πρόσληψη μόνιμου προσωπικού των οργάνων, την πραγματική κατάσταση των υπαλλήλων στο όργανο από το οποίο προέρχονται και να αποφεύγουν την αδικαιολόγητη τοποθέτησή τους σε μεγαλύτερο βαθμό. Προς το σκοπό αυτό θα καταρτιστεί κώδικας δεοντολογίας.

γ. Το σώμα των προϊσταμένων της διοίκησης καλείται να επιδιώξει συμφωνία μεταξύ όλων των οργάνων για τη λήψη κοινής θέσης έναντι των οργανισμών, στηριζόμενοι ειδικότερα στις συστάσεις που έχει απευθύνει η Επιτροπή στις εξουσιοδοτημένες αρμόδιες για τους διορισμούς αρχές.

16. ΕΓΓΡΑΦΑα. Κάθε όργανο, σε ότι το αφορά και λαμβάνοντας υπόψη τις δικές του ανάγκες, καλείται να καταρτίσει μηχανισμό που θα επιτρέψει τον εξορθολογισμό της παραγωγής εγγράφων (βέλτιστο μήκος των εγγράφων και αυστηρότερη επιλογή εκείνων που πρέπει να δοθούν προς δημοσίευση).

β. Προτείνεται να εγκαταλειφθεί η σημερινή μορφή του Προϋπολογισμού (στην οποία οι πιστώσεις εγγράφονται στην αριστερή σελίδα και τα σχόλια στη δεξιά) και να παρουσιάζονται στο εξής οι πληροφορίες που αφορούν κάθε κονδύλιο μετά το σχετικό σημείο του προϋπολογισμού, έτσι ώστε να μειωθεί σημαντικά ο όγκος του εγγράφου.